માંગરોળ પંથકમાં ઘણી આતુરતા બાદ આજે વરસાદ મન મૂકીને વરસતા લોકોની ખુશી નો પાર રહ્યો નથી. ગત 24 કલાકમાં માંગરોળ પંથકમાં 80 મીમી જેટલો વરસાદ નોંધાયો હતો. જોકે અગાઉ અઢી ઈંચ વરસાદ પછી ટેસ્ટ મેચ ની જેમ છુટાછવાયા ઝાપટાઓ એ માંગરોળ પંથકમાં વરસાદે 155 મીમીનો આંક પાર કરી લીધો હતો. માંગરોળમાં ગત મોડી રાતથી ધીમી ધારે વરસાદ શરૂ થયો હતો પરંતુ સવારથી દે ધનાધન રીતે સ્પીડ પકડતાં બપોર સુધી 65 મીમી વરસાદ પડ્યો હતો. અસહ્ય ગરમી અને બફારા થી કંટાળી ગયેલા લોકો અને બાળકો પણ વરસાદ મા બેફામ ન્હાવા કુદી પડ્યા હતા. વાવણી પછી આજનો વરસાદ ખેડૂતો માટે કાચું સોનું સાબિત થયો છે. માગરોળ પંથકમાં આજના 3 ઈંચ સહિત કુલ 9.40 ઈંચ (235 મીમી) વરસાદ થઇ જતા જગતના તાત સહિત લોકોમાં અનેરી મુશકાન દેખાય હતી. ભારે વરસાદ થી માંગરોળ ના લંબોરા અને ભાદ્રેચા ડેમમાં પાણીની ભરતી થવા લાગી હતી. બીજીબાજુ શહેરમાં બંદર ઝાપા, મીઠીવાવ, દેડવાવ જેવા વિસ્તારોમાં રસ્તાઓ મા પાણી ભરાઈ ગયા હતા.